เรื่องร้องเรียน (เสียงรบกวน,ร้องเรียน) วันที่ 2023-06-23 02:55:53 — แขวงบางขุนเทียน เขตจอมทอง กรุงเทพมหานคร
ข้าพเจ้า อาศัยอยู่บ้านเลขที่ 1/29 ซ.เอกชัย 30 แขวงบางขุนเทียน เขตจอมทอง กทม. โดยได้รับความเดือนร้อนจากการกระทำดัดแปลง บ้านจากเพื่อนบ้านที่อยู่ใกล้กัน ดังนี้

- บ้านเลขที่ 1/12 ซึ่งเป็นบ้านที่อยู่ ตรงข้ามบ้านของข้าพเจ้า  บ้านหลังนี้ได้ดัดแปลงบ้านและทำเป็นห้องเล็กๆปล่อยเช่าแก่บุคคลภายนอก ซึ่งการประกอบกิจการห้องเช่าดังกล่าว ไม่ทราบได้ว่าขออนุญาตอย่างถูกต้องหรือไม่ ซึ่งการประกอบกิจการห้องเช่าได้สร้างความเดือนร้อนแก่เพื่อนบ้าน โดยเฉพาะบ้านของข้าพเจ้า ซึ่งตั้งอยู่ตรงข้ามโดยคนเช่าห้องได้ส่งเสียงดัง สังสรรค์ กินดื่มกันบริเวณหน้าบ้านในยามวิกาล (23.00-2.00) แทบทุกวัน ซึ่งรบกวนผู้อาศัยในบริเวณนั้นเป็นอย่างมาก โดยต้นเสียงซึ่งเป็นบริเวณหน้าบ้านหลังดังกล่าวห่างจากห้องนอนบนบ้านของข้าพเจ้าเพียง 8 เมตรโดยประมาณ โดยเจ้าของบ้านไม่ได้จัดการ กับผู้เช่าแต่อย่างใด บ้านของข้าพเจ้ามีเด็กเล็ก ที่ต้องพักผ่อนและไปโรงเรียนในตอนเช้า ได้รับความเดือนร้อน จากเสียงดังตอนกลางคืนทำให้เด็กๆหลับพักผ่อนไม่เพียงพอ เนื่องจากบริเวณซอยดังกล่าวบ้านทุกหลังเป็นทาวเฮ้าส์ 2 ชั้น เพื่ออยู่อาศัย หากมีการประกอบธุรกิจกิจการห้องเช่า ก็ต้องควบคุมดูแล และ ขออนุญาตอย่างถูกต้อง ซึ่งความเดือนร้อนรำคาญดังกล่าว ข้าพเจ้าได้ตักเตือน พูดคุยไปหลายครั้ง และ มีการเรียกเจ้าหน้าที่ตำรวจมาตักเตือน หลายครา แต่ผลสุดท้ายก้ยังมีการนั่งสังสรรค์ มัวสุม เป็นที่เดือนร้อนรำคาญอยู่เหมือนเดิม  โดยข้าพเจ้าได้อยู่อาศัยที่บ้านหลังนี้มาเป็นเวลานานเกือบ 32 ปี อย่างสงบ ไม่มีเสียงรบกวน แต่ตั้งแต่บ้านหลังดังกล่าวได้ดัดแปลงทำเป็นห้องเช่าก้ได้รับความเดือนร้อนเรื่อยมาซึ่งกระทบกับชีวิตประจำวันของครอบครัว จึงอยากให้หน่วยงานที่เกี่ยวข้องเข้ามาตรวจสอบความถูกต้องในการดัดแปลงทาวเฮ้าส์เพื่ออยู่อาศัย เป็นห้องเช่า การดำเนินธุรกิจกิจการห้องเช่าดังกล่าว ว่าได้มีการขออนุญาตอย่างถูกต้องหรือไม่ และการประกอบธุรกิจกิจการห้องเช่าดังกล่าวได้มีการขออนุญาต และ มีการเสียภาษีอย่างถูกต้องตามกฎหมายหรือไม่ 
หมายเหตุ : เรื่องเสียงเดือนร้อนรำคาญ มีมาเรื่อยๆ และข้าพเจ้าได้มีแจ้งร้อยเวรในพื้นที่มาตรวจสอบให้บ้างเป็นครั้งคราวในยามวิกาล แต่ทางข้าพเจ้าต้องการให้สำนักงานเขตเข้ามาตรวจสอบความถูกต้องในเรื่องการขออนุญาตทำบ้านเช่า เพื่อแก้ปัญหาในระยะยาว ซึ่งเรื่องนี้ข้าพเจ้าๆเ้ร้องเรียนไปหลายครั้ง ในหลายช่องทาง แต่กลับไม่ได้คำตอบที่ชัดเจนจากสำนักงานเขต อ้างว่ากำลังตรวจสอบบ้าง ติดต่อเจ้าของบ้านไม่ได้บ้าง แต่ปัญหาก็ยังอยู่ไม่ได้รับการแก้ไขอย่างถาวร 

จึงใคร่ขอความกรุณาช่วยตรวจสอบแล้วแจ้งเป็นลายลักษณ์อักษรให้ข้าพเจ้าทราบว่าทางบ้านตรงข้ามที่นำบ้านอยู่อาศัยมาทำเป็นบ้านเช่า แล้วทำให้เพื่อนบ้านใกล้เคียงได้รับความเดือนร้อนนั้น เป็นเรื่องที่ขออนุญาตอย่างถูกต้องหรือไม่